**Oulun Luistinseura**, **OLS** on vuonna 1880 perustettu oululainen urheiluseura. OLS on suomen vanhin palloiluseura. Seuralla on toimintaa jääpallossa, jalkapallossa, salibandyssa ja keilailussa.

Historia
--------

Alun perin seura perustettiin nimellä *Skridskoklubben i Uleåborg*. Sen tarkoitus oli pyörittää Oulujoen jäälle Pikisaaren ja Kiikelin välille tehdyn luistinradan toimintaa. Vuonna 1895 seuran toiminta loppui väliaikaisesti, mutta alkoi uudelleen suomenkielisellä nimellä Oulun Luistinseura vuonna 1908. Nykyisistä lajeista vanhin on jääpallo, joka tuli seuran toimintaa mukaan 1920, ja varsinainen jääpallojaosto perustettiin 1932, kun OPS:n jääpalloilijat liittyivät OLS:iin. Jalkapallo tuli seuran ohjelmaan 1941 ja keilailu 1957. Uusin nykyisistä lajeista on salibandy, joka tuli seuran ohjelmaan 1998, kun salibandyseura Oulun Pöllöt sulautuu OLS:n salibandyjaostoksi.

Jääpallo
--------

*Pääartikkeli: OLS Jääpallo*
OLS:n tunnetuin, menestynein ja perinteikkäin palloilulaji on jääpallo, jota se pelaa Suomen korkeimmalla sarjatasolla Bandyliigassa. OLS:ssa jääpalloa on pelattu jo 1920-luvulta lähtien. OLS pelasi ensimmäistä kertaa pääsarjassa vuonna 1945, ja on pysyvästi pelannut ylimmällä sarjatasolla 1950-luvun puolivälistä alkaen.

OLS on yksi menestyneimmistä suomalaisista jääpalloseuroista, sillä se on voittanut SM-kultaa 16 kertaa. OLS on myös ainoana suomalaisena seurana voittanut jääpallon seurajoukkueiden maailmancupin. Voitto tuli vuonna 1976, jolloin kilpailu kulki Dex Cupin nimellä. Seuraavana vuonna joukkue saavutti Euroopan Cupin hopeaa. Saavutuksena on Euroopan Cupin hopeaa myös vuodelta 1990 ja viisi pronssia.

Jalkapallo
----------

*Pääartikkeli: OLS Jalkapallo*
OLS:n edustusjoukkue pelaa jalkapallossa miesten Kakkosta. Oulun Luistinseuran kautta nousseita hyviä pelaajia on paljon, kuten: Mika Nurmela, Antti Niemi ja lukuisia muita kovia nimiä.

Salibandy
---------

*Pääartikkeli: OLS Salibandy*
Seuran miesten edustusjoukkue pelaa Salibandyliigaa. Mitalisijoille seura ei ole koskaan yltänyt.

Muut lajit
----------

### Kaukalopallo

Kaukalopallossa OLS on ollut kolmesti SM-mitaleilla. Mitalit ovat tulleet ajalta, jolloin kaukalopallo kuului vielä jääpalloliittoon. Kauden 1975–1976 päätteeksi OLS nappasi kaksi mitali OLS II:n oltua hopealla ja ykkösjoukkueen pronssilla. Yksi pronssi tuli vielä kauden 1978–1979 päätteeksi.

Seuran kasvatteja
-----------------

* Ilkka Alatalo (jääpallo)
* Matti Alatalo (jääpallo)
* Jarkko Hurme (jalkapallo)
* Raimo Ikonen (jääpallo)
* Kalevi Immonen (jääpallo)
* Petri Kokko (jalkapallo)
* Heikki Kontturi (jääpallo)
* Risto Kontturi (jääpallo)
* Antti Niemi (jalkapallo)
* Mika Nurmela (jalkapallo)
* Ville Nylund (jalkapallo)
* Antti Okkonen (jalkapallo)
* Jarkko Okkonen (jalkapallo)
* Jukka Palinsaari (jääpallo)
* Seppo Rounaja (jääpallo)
* Panu Toivonen (jalkapallo)
* Pekka Vartiainen (jääpallo)
* Eero Hautala (jääpallo)

Seurassa pelaavia tai pelanneita
--------------------------------

* Mark Dziadulewicz (jalkapallo)
* Alexei Eremenko Sr. (jalkapallo)
* Antti Ervasti (jääpallo)
* Yrjö Ervasti (jääpallo)
* Asko Eskola (jääpallo)
* Otto Fredrikson (jalkapallo)
* Eero Hamari (jääpallo)
* Ari Härkönen (jalkapallo)
* Marko Kilpeläinen (jääpallo)
* Tinja-Riikka Korpela (jalkapallo)
* Samuli Niskanen (jääpallo)
* Jukka Ohtonen (jääpallo)
* Timo Okkonen (jääpallo)

Muita tilastotietoja
--------------------

* Lajikohtaiset yleisöennätykset
	+ Jalkapallo: 1 734 OLS - AC Oulu, 2003
	+ Jääpallo: 4 037 OLS - ToPV, 2003–2004
	+ Salibandy: 2 125 OLS - HIFK, 2005–2006

Lähteet
-------

1. ↑  Oulun Luistinseura ry, OLS Suomen jääpalloliitto. Viitattu 23.9.2014.
2. ↑  Seuran kotisivut Oulun Luistinseura. Viitattu 23.9.2014.
3. ↑  Anttinen, Pekka & Hoppu, Tuomas: *Vuosisata jääpalloa*. Multiprint Oulu, 2011.
4. ↑  OLS Jalkapallo Oulun Luistinseura.  Arkistoitu 23.7.2014. Viitattu 23.9.2014.
5. ↑  OLS Jalkapallo Oulun Luistinseura.  Arkistoitu 23.7.2014. Viitattu 23.9.2014.
6. ↑  Oulun jalkapallohistoriikkia jukkajoutsi.com. Viitattu 23.9.2014.
7. ↑  OLS Salibandy Oulun Luistinseura.  Arkistoitu 19.2.2020. Viitattu 23.9.2014.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Oulun Luistinseura**.
* Seuran kotisivut

Oulun urheilu

|  |  |
| --- | --- |
| Liikuntapaikat | 
* Castrenin kenttä
* Heinäpään jalkapallohalli
* Heinäpään urheilukeskus
* Iinatin moottoriurheilukeskus
* Kisakangas
* Linnanmaan jäähalli
* Linnanmaan liikuntahalli
* Lintulan urheilukeskus
* Ouluhalli
* Oulun jäähalli
* Oulun uimahalli
* Oulun urheilutalo
* Äimäraution ravirata
* Raatin liikuntakeskus
* Raatin stadion
* Raksilan pesäpallostadion
* Sankivaaran golfkenttä
* Virpiniemi

 |
| Urheiluseurat | 
* AC Oulu
* Laser HT
* Merikoski SBT
* Northern Lights
* Oulun Kärpät
* Oulun Lippo
* Oulun Luistinseura
* Oulun Merenkävijät
* Oulun NMKY
* Oulun Työväen Palloilijat
* Oulun Palloseura
* Oulun Purjehdusseura
* Oulun Pyrintö
* Oulun Tarmo
* Oulun Työväen Pursiseura
* Oulun Uinti
* RB-Oulu
* SK Pohjantähti
* Tervarit
* Ylikiimingin Nuijamiehet

 |
| Urheilutapahtumat | 
* Oulu Ocean Race
* Oulun Tervahiihto

 |